
Broj: T02 0 KT 0009993 26                                                 HITNO  PRITVOR
Orašje,  08.07.2026. godine 

							  OPĆINSKOM SUDU U ORAŠJU
[bookmark: _GoBack]							     
Na  temelju  čl. 45. st.2. točka i.,  čl. 241.  st.1.  Zakona o kaznenom postupku  Federacije Bosne i Hercegovine ( ZKP FBiH),  p o d i ž e m 


O P T U Ž N I C U


PROTIV: 	ALENA RADIĆA,  rođen 1988. godine u Odžaku,

Što je:    	

1. dana 13.05.2025. godine,  u mjestu …, općina O. u obiteljskoj kući u kojoj živi u zajedničkom kućanstvu sa suprugom E. R.  i malodobnim djetetom, fizičkim i psihičkim nasiljem ugrozio mir, tjelesnu i psihičku cjelovitost člana svoje obitelji, svoje supruge E. R., na način  da je supruzi upućivao prijetnje, a potom istu fizički napao na način da je suprugu čvrsto stisnuo svojom rukom dok je drugom rukom istu stisnuo u predjelu vrata, kojom prilikom joj je nanio tjelesne ozljede, da bi potom dana 21.06.2026. godine, oko 21,00 sat u mjestu …, općina O. u obiteljskoj kući u kojoj živi u zajedničkom kućanstvu sa suprugom E. R.  i mldb. djetetom, fizičkim i psihičkim nasiljem ugrozio mir, tjelesnu i psihičku cjelovitost člana svoje obitelji svoje supruge E. R., na način da je istoj  upućivao ozbiljne prijetnje da će je istući i ubiti, a potom suprugu fizički napao na način da je istu uhvatio svojom rukom za njenu lijevu ruku, a drugom rukom uhvatio suprugu oko vrata, da bi potom istu zatvorenom pesnicom desne ruke udario u predjelu glave – sljepoočnice kod lijevog oka, nakon čega je zaključao kuću i ključ izvadio iz vrata i stavio kod sebe kako bi spriječio suprugu da izađe iz kuće, kojom prilikom je supruzi nanio tjelesne ozljede u vidu dvije oguljotine sa prednje strane grudnog koša, oguljotinu i modricu lijevog ramena i manju ogrebotinu stražnje strane vrata, svjestan značaja svoga djela da svojim radnjama psihičkim i fizičkim nasiljem ugrožava mir, tjelesnu i psihičku cjelovitost člana svoje obitelji, svoje supruge E. R., što je i htio, 

Dakle, 	fizičkim i psihičkim nasiljem ugrozio mir, tjelesnu i psihičku cjelovitost člana svoje obitelji, 

      2.  Dana 24.06.2026. godine oko 15,00 sati u O., u ulici …, općina O., u obiteljskoj kući roditelja njegove supruge E. R., svjestan da svojim radnjama krši zaštitne mjere zabrane približavanja žrtvi nasilja i zabrane komunikacije, uznemiravanja i uhođenja žrtve nasilja njegove supruge E. R. koje su mu  izrečene  rješenjem Općinskog suda u Orašju  broj 25 0 Pr 066086 26 Zm od 24.06.2026. godine u trajanju od 6 mjeseci i da svojim radnjama psihičkim nasiljem ugrožava mir i psihičku cjelovitost člana svoje obitelji, svoje supruge E. R., a sve što je i htio, na način da je nakon što mu je supruga poslala poruku putem aplikacije „Viber“ da ukoliko želi vidjeti svoje dijete ima pravo doći poslije posla na sokak gdje će mu E. R.  majka, J. Š. predati dijete koje je dužan vratiti E. R. do 19,00 sati istog dana uputio supruzi poruku u kojoj joj je uputio ozbiljne prijetnje „ne znaš sa kim se zamjeriš“, te istoj uputio poruku „vratit ću je kad ja hoću“, a nakon što mu je supruga napisala poruku „onda nemoj dolaziti kada se ne možemo lijepo dogovoriti, ići ćemo sudom“, pojavio se pred kućom bez poziva, uletio u kuću, odgurnuo E. R. mldb. kćerku E. Š. koju je stekla iz ranije ljubavne veze, te njenoj kćerci uputio uvrede obraćajući joj se riječima „puši kurac“, da bi potom od supruge E. R. uzeo njen mobitel iz njenih ruku kako bi je spriječio da zove policiju, te izašao s njihovim zajedničkim malodobnim djetetom u rukama, te kada je stavio dijete u svoje vozilo, iz vozila koje E. R.  koristi, a koje je vlasništvo njenog oca R. Š. uzeo ključ i bacio ga u dvorište kako bi spriječio E. R. da stavi vozilo u pogon da ga ne bi mogla pratiti, a mobitel bacio u bazen kako bi ga učinio neupotrebljivim za korištenje, da bi potom nakon što je E. R. istrčala iz kuće kako bi izvukla njihovu malodobnu kćer iz auta, išao uz E. R. i sve vrijeme je odgurivao, a zatim se istoj unio u lice, nakon čega je sjeo u svoje vozilo i odvezao sebe i njihovo zajedničko malodobno dijete u nepoznatom pravcu.      

Dakle, 	prekršio izrečene zaštitne mjere i psihičkim nasiljem ugrozio mir i psihičku cjelovitost člana svoje obitelji,

Čime  je  	počinio produljeno kazneno djelo  Nasilje u obitelji iz čl. 222. st. 1. KZ F BiH  u stjecaju sa  kaznenim djelom Kršenje zaštitnih mjera  iz čl. 81. st. 1.Zakona o zaštiti od nasilja u obitelji i nasilja prema ženama u F BiH, a sve u vezi sa čl. 55. i 54. istog Zakona ( Službene novine F BiH br. 58/25),

Na temelju čl. 242. st. 3., a u vezi sa  čl. 151. st. 1. i st.2. tč. a) i čl. 146. st. 1. tč. c) ZKP-a F BiH, predlažem da se osumnjičenom Alenu Radiću PRODULJI PRITVOR,  jer naročite  okolnosti opravdavaju bojazan da će ponoviti kazneno djelo za koje se može izreći kazna zatvora od tri godine ili teža kazna,  te cijeneći da je došlo do značajnih poremećaja u obitelji  sa  suprugom E. R.,  kao i da mjere koje su osumnjičenom izrečene rješenjem Općinskog suda u Orašju  broj 25 0 Pr 066086 26 Zm od 24.06.2026. godine, zbog nasilja u obitelji  koje je počinio prema supruzi E. R. kod istog nisu postigle svrhu, iz razloga jer je osumnjičeni navedene mjere prekršio  dana 24.06.2026. godine, te je  ponovio kazneno djelo Nasilja u obitelji  propisano KZ F BiH prema svojoj supruzi E. R. i počinio kazneno djelo  Kršenje zaštitnih mjera  propisanog Zakonom o zaštiti od nasilja u obitelji i nasilja prema ženama u F BiH, te shodno tome tužiteljstvo traži da mu se pritvor produlji u maksimalnom trajanju  od jedne godine od dana potvrđivanja optužnice shodno čl. 151. st. 1. i st. 2. tč. a. ZKP-a F BiH.

 „Ovom objavom  ne prejudicira se ishod kaznenog postupka i ne narušava princip presumpcije nevinosti. Svako se smatra nevinim dok se pravomoćnom presudom ne utvrdi njegova krivica.“	

